Faceva il palo

Faceva il palo l’è öna cansù cantàda dal Enzo Jannacci che l'è egnìda fò per la prìma ólta cóme sìngol ol 6 de mas del 1966 e 'l B side l'éra E savè. 
Söbet dòpo se la tróa ach in del album ciamàt Sei minuti all'alba (6 menücc a la dé) egnìt fò 'l 16 de löi de l'istès an e pò amò in del album del setèmber del 1972 intitulàt Jannacci Enzo. Ön'ótra versiù la se tróa pò 'n del album Quando un musicista ride del 1998.

I paròle, ‘mpó ‘n Milanés e ‘mpó ‘n Italià, i è stàcie scrìcie dal Walter Valdi. Pò 'l Nanni Svampa 'l l'à cantàda, de fati se la tróa in del sò album Milanese - Antologia della canzone lombarda nömer 8 - Il cabaret del 1973 e pò amò ach ol Valdi l'à cantàda in Così per sport del noèmber del 1974. I è chèste i prìme ólte che la cansù la é registràda isé come l'è nasìda, dezà che 'l Valdi 'l l'à scrìcia e 'l la cànta quàze töta in milanés, menimà chèla cantàda dal Jannacci l'è quàze töta in italià e ghe rèsta póch de milanés. 
Fò sùra ach la müzica di dò cansù l'è diferènta, dezà che 'n chèla cantàda dal Jannacci la müzìca l'è del Jannacci, menimà in chèla cantàda dal Valdi la müzica l'è de la pianìsta Jaqueline Perrotin Istituto centrale per i beni sonori e audiovisivi.

La cansù l’è öna cansù de grignà che la cónta sö la stòria del pal del la Banda de l'Urtìga, quartér tra Lambràt e 'l parch Furlanini, ü pal che 'l ghe edìa negóta e che ghe sentìa de méno amò, isé töta la bànda l’è stàcia ciapàda da i Caramba sóta ‘l sò nas sènsa che lü 'l se ‘ncorzès de negót, ànse l’è restàt lé a spetài e l’ se lamentàa:

Ah, nò, quest chì l'è proppi on lavorà de ciolla  
mì sont on palo, minga on pippa, a ghe stoo pù  
mì vegni foeura de la banda de l'Ortiga,  
in d'ona banda inscì scassada cosa foo?  

Mì vegni foeura de la Banda de l'Ortiga  
mi metto in proprio inscì almen ghe pensi pù 

 Ótre cansù del Jannacci 

L'Armando del 1964
Vengo anch'io. No, tu no e Giovanni telegrafista del 1968
Ho visto un re e Bobo Merenda del 1968

Riferimèncc

 I vìdeo 
- Faceva il palo cantàda dal Walter Valdi;
- Faceva il palo cantàda dal Enzo Jannacci.
Categoria:Canzon in lombard